**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. BIRŽELIO 19 D. SPRENDIMO NR. 5TS-394 „DĖL PRITARIMO PROJEKTUI „N. KIRSNOS K. BENDRUOMENĖS GEROSIOS PATIRTIES PASISĖMIMAS” IR** **JO DALINIO** **FINANSAVIMO“ PAKEITIMO**

2020 m. gruodžio 10 d. Nr. 34-598

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į N. Kirsnos kaimo bendruomenės komiteto 2020-12-04 prašymą „Dėl paramos perkėlimo“, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2020 m. birželio 19 d. sprendimą Nr. 5TS-394 „Dėl pritarimo projektui „N. Kirsnos gerosios patirties pasisėmimas“ ir jo dalinio finansavimo“ ir jo 1 punktą išdėstyti taip:

„1. Pritarti N. Kirsnos kaimo bendruomenės komiteto projektui „N. Kirsnos k. bendruomenės gerosios patirties pasisėmimas“ ir numatyti 2021 m. Lazdijų rajono savivaldybės biudžete ne daugiau kaip 366,92 Eur projekto tinkamų finansuoti išlaidų.“.

1. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL LAZDIJŲ RAJONO SAVIVALDYBĖS TARYBOS 2020 M. BIRŽELIO 19 D. SPRENDIMO NR. 5TS-394 „DĖL PRITARIMO PROJEKTUI „N. KIRSNOS K. BENDRUOMENĖS GEROSIOS PATIRTIES PASISĖMIMAS” IR** **JO DALINIO** **FINANSAVIMO“ PAKEITIMO“**

**AIŠKINAMASIS RAŠTAS**

2020-12-07

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2020 m. birželio 19 d. sprendimo Nr. 5TS-394 „Dėl pritarimo projektui „N. Kirsnos k. bendruomenės gerosios patirties pasisėmimas“ ir jo dalinio finansavimo” pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į N. Kirsnos kaimo bendruomenės komiteto 2020-12-04 prašymą „Dėl paramos perkėlimo“.

Šio sprendimo tikslas – pakeisti Lazdijų rajono savivaldybės tarybos 2020 m. birželio 19 d. sprendimą Nr. 5TS -394 „Dėl pritarimo projektui „N. Kirsnos gerosios patirties pasisėmimas“ ir jo dalinio finansavimo“ ir jo 1 punktą išdėstyti taip: „1. Pritarti N. Kirsnos kaimo bendruomenės komiteto projektui „N. Kirsnos k. bendruomenės gerosios patirties pasisėmimas“ ir numatyti 2021 m. Lazdijų rajono savivaldybės biudžete ne daugiau kaip 366,92 Eur projekto tinkamų finansuoti išlaidų“.

N. Kirsnos kaimo bendruomenės komitetas parengė ir gavo finansavimą projektui „N. Kirsnos k. bendruomenės gerosios patirties pasisėmimas“ pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonę „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6.

Bendra projekto „N. Kirsnos k. bendruomenės gerosios patirties pasisėmimas“ vertė – 7000 Eur (į šią sumą įskaitant PVM).

N. Kirsnos kaimo bendruomenės komitetas 2020 m. birželio mėnesį prašė Lazdijų rajono savivaldybės prisidėti prie projekto įgyvendinimo ir skirti 366,92 Eur projekto veikloms finansuoti.

Buvo suplanuota kad 2020 metais N. Kirsnos kaimo bendruomenės komitetas organizuos vienos dienos išvyką „Vytauto ir totorių palikimas Lietuvoje“, dviejų dienų metodinę kelionę „Išskirtinė Žemaitija: tradiciniai amatai bei kulinarinis paveldas“ bei išvyką „M. K Čiurlionio kelias – Druskininkai, Varėna“ ir šventę Lazdijų krašto gyventojams „Gera pabūti kartu“, tačiau dėl paskelbtos ekstremaliosios situacijos ir karantino dėl COVID-19 pandemijos, planuotos projekto veiklos 2020 m. neįvyks.

Bendruomenė 2020 m. gruodžio 4 d. kreipėsi į Lazdijų rajono savivaldybę dėl skirtų lėšų projektui įgyvendinti perkėlimo į 2021 m., t. y. numatytas lėšas – 366,92 Eur (projekto tinkamų finansuoti išlaidų) skirti iš 2021 metų Lazdijų rajono savivaldybės biudžeto.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė